[pic] | COMISIA COMUNITĂŢILOR EUROPENE |

Bruxelles, 17.10.2007

COM(2007) 613 final

2007/0213 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

de modificare a Regulamentului (CE) nr. 648/2004 în vederea adaptării acestuia la Regulamentul (CE) nr. … privind clasificarea, etichetarea şi ambalarea substanţelor şi amestecurilor şi de modificare a Directivei 67/548/CEE şi a Regulamentului (CE) nr. 1907/2006

(prezentată de Comisie){SEC(2007)1337}{SEC(2007)1338}

CUPRINS

REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 648/2004 în vederea adaptării acestuia la Regulamentul (CE) nr. … privind clasificarea, etichetarea şi ambalarea substanţelor şi amestecurilor şi de modificare a Directivei 67/548/CEE şi a Regulamentului (CE) nr. 1907/2006 1

EXPUNERE DE MOTIVE 3

Contextul propunerii 3

Motive şi obiective 3

Coerenţa cu alte politici 3

Rezultatele consultărilor publice şi evaluările impactului 4

Consultarea publică a părţilor interesate 4

Consultarea prin internet 4

Aspecte puse în discuţie şi felul în care au fost abordate 4

Evaluările impactului 4

Obţinerea şi utilizarea expertizei 5

Elemente juridice ale propunerii 5

Temeiul juridic 5

Subsidiaritate şi proporţionalitate 5

Subsidiaritate 5

Proporţionalitate 5

Alegerea instrumentului juridic 6

Prezentarea propunerii 6

1. Motive şi obiective 6

2. Dispoziţii detaliate 6

REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 648/2004 în vederea adaptării acestuia la Regulamentul (CE) nr. … privind clasificarea, etichetarea şi ambalarea substanţelor şi amestecurilor şi de modificare a Directivei 67/548/CEE şi a Regulamentului (CE) nr. 1907/2006 7

FIŞĂ FINANCIARĂ LEGISLATIVĂ 10

EXPUNERE DE MOTIVE

CONTEXTUL PROPUNERII

Motive şi obiective

Prezenta propunere însoţeşte propunerea Comisiei de Regulament al Parlamentului European şi al Consiliului privind clasificarea, etichetarea şi ambalarea substanţelor şi amestecurilor[1]. Această din urmă propunere se bazează pe legislaţia existentă privind chimicalele şi stabileşte un nou sistem de clasificare, etichetare şi ambalare a substanţelor şi amestecurilor periculoase prin punerea în aplicare în UE a criteriilor internaţionale convenite de către Consiliul Economic şi Social al Naţiunilor Unite (Ecosoc al ONU) pentru clasificarea şi etichetarea substanţelor şi amestecurilor periculoase, denumit Sistemul global armonizat de clasificare şi etichetare a chimicalelor (GHS).

Clasificarea substanţelor şi preparatelor, în conformitate cu Directivele 67/548/CEE şi 1999/45/CE aflate în prezent în vigoare, determină alte obligaţii în legislaţia UE, denumită în continuare „legislaţie în aval”.

Serviciile Comisiei au evaluat potenţialele efectele ale punerii în aplicare a criteriilor GHS asupra legislaţiei în aval. Analiza în cauză a concluzionat că efectele fie sunt minime, fie pot fi minimizate prin modificări adecvate ale anumitor acte în aval. Prezenta propunere de regulament are ca scop efectuarea acestor modificări asupra unui astfel de act în aval, prin intermediul unor amendamente care ţin cont de efectele pe care le va avea propunerea asupra clasificării, etichetării şi ambalării substanţelor şi amestecurilor. Aceasta este prezentată împreună cu o propunere de decizie care are ca scop efectuarea modificărilor destinate abordării efectelor pe care le va avea propunerea privind clasificarea, etichetarea şi ambalarea asupra a şase directive existente.

Coerenţa cu alte politici

Analiza efectelor potenţiale ale punerii în aplicare a criteriilor GHS asupra legislaţiei în aval a concluzionat că efectele fie sunt minime, fie pot fi minimizate prin modificări adecvate ale anumitor acte în aval. Prezentul proiect de regulament propune astfel de modificări la dispoziţiile Regulamentului (CE) nr. 648/2004.

O propunere de Regulament privind introducerea pe piaţă a produselor de protecţie a plantelor se află în prezent în discuţie în cadrul Parlamentului European şi al Consiliului. După adoptarea propunerii respective, prezenta propunere de Regulament privind modificarea legislaţiei în aval a UE va trebui să fie revizuită pentru a include, de asemenea, Regulamentul privind produsele de protecţie a plantelor sau, dacă va fi cazul, va trebui prezentată o propunere de modificare separată.

Cu ocazia consultării părţilor interesate, al cărei obiect a fost propunerea de Regulament privind clasificarea, etichetarea şi ambalarea substanţelor şi amestecurilor şi care a abordat, de asemenea, efectele potenţiale asupra legislaţiei în aval, anumite părţi au menţionat faptul că nu a existat o analiză a legislaţiei naţionale referitoare la criteriile de clasificare ale UE. În măsura în care prezenta propunere vizează un regulament existent, aceasta nu implică obligativitatea unei transpuneri la nivelul statelor membre.

REZULTATELE CONSULTăRILOR PUBLICE şI EVALUăRILE IMPACTULUI

Consultarea publică a părţilor interesate

Consultarea prin internet

Comisia a lansat o consultare publică prin internet a părţilor interesate cu privire la propunerea de Regulament privind clasificarea, etichetarea şi ambalarea substanţelor şi amestecurilor, care a avut loc între 21 august şi 21 octombrie 2006. Toate răspunsurile au fost publicate pe internet. Au fost primite aproximativ 370 de răspunsuri, din care 82% au venit din partea industriei, adică din partea societăţilor sau a asociaţiilor; din cele 254 de răspunsuri primite din partea societăţilor, 45% au venit din partea unor întreprinderi cu mai puţin de 250 de angajaţi. 10 ONG-uri au răspuns. O organizaţie sindicală a răspuns.

Au trimis comentarii 18 guverne şi/sau autorităţi publice ale statelor membre. Au reacţionat, de asemenea, autorităţi publice din state din afara UE (Islanda, Norvegia, Elveţia, România). Nicio organizaţie internaţională nu a trimis comentarii. 97% dintre răspunsuri sunt în favoarea punerii în aplicare a GHS în UE. În general, proiectele de propuneri din partea serviciilor Comisiei au fost foarte apreciate de către autorităţile statelor membre şi de către industrie.

Aspecte puse în discuţie şi felul în care au fost abordate

Domeniu de aplicare: Majoritatea respondenţilor (59%) nu doresc nici ridicarea, nici scăderea nivelului de protecţie, comparativ cu sistemul comunitar actual, cu excepţia cazului în care acest lucru este necesar pentru a asigura consecvenţa cu legislaţia privind transporturile sau cu GHS. 5% nu au avut nicio părere, inclusiv majoritatea ONG-urilor. 36% au fost în favoarea unei abordări diferite. Dintre acestea, un grup (organisme guvernamentale din Danemarca, Suedia, Norvegia, Islanda) a dorit să se depăşească domeniul de aplicare al sistemului actual; un al doilea grup (asociaţii şi societăţi) au propus includerea tuturor categoriilor GHS, nu însă şi a „resturilor din legislaţia UE”, care nu fac parte încă din GHS.

Evaluările impactului

Evaluarea generală a impactului realizată de către Comisie în ceea ce priveşte propunerea de Regulament privind clasificarea, etichetarea şi ambalarea substanţelor şi amestecurilor, precum şi modificările astfel rezultate ale legislaţiei în aval, a recurs la rapoartele elaborate de către consultanţii RPA (Risk&Policy Analysts) şi London Economics, precum şi la răspunsurile primite în cursul consultării părţilor interesate. În mod concret, răspunsurile societăţilor în privinţa costurilor au determinat eforturi suplimentare de cuantificare a elementelor de cost semnificative. Analiza globală demonstrează necesitatea verificării permanente a cheltuielilor de punere în aplicare pentru ca GHS să producă beneficii nete în viitorul apropiat.

Măsurile stabilite în prezenta propunere prevăd o adaptare a referinţelor la regulile de clasificare şi la terminologia care figurează în propunerea de Regulament privind clasificarea, etichetarea şi ambalarea substanţelor şi amestecurilor. Regulamentul (CE) nr. 648/2004 nu bazează nicio obligaţie suplimentară pe clasificarea substanţelor şi a amestecurilor. Prin urmare, nu este necesară o analiză suplimentară, dincolo de cea prezentată în evaluarea generală a impactului menţionată anterior.

Obţinerea şi utilizarea expertizei

GHS a fost dezvoltat de către organizaţii internaţionale, cu participarea diverselor părţi interesate. În mod similar, în UE au existat în permanenţă discuţii de natură tehnică cu statele membre şi cu alte părţi interesate de-a lungul ultimilor ani. Ca urmare a publicării Cărţii albe cu titlul ,,Strategie pentru o politică viitoare privind chimicalele”, Comisia a procedat la o amplă consultare a experţilor. La redactarea prezentei propuneri s-a ţinut cont de concluziile grupului tehnic de lucru privind clasificarea şi etichetarea, convocat de către Comisie în scopul pregătirii Regulamentului Reach[2]. Au fost efectuate studii suplimentare[3] şi, la 18 noiembrie 2005, a avut loc o discuţie neoficială cu părţile interesate privind punerea în aplicare a GHS în UE.

ELEMENTE JURIDICE ALE PROPUNERII

Temeiul juridic

Prezenta propunere se bazează pe articolul 95 din Tratatul CE. Acest temei juridic este adecvat pentru prezenta propunere de regulament, deoarece adaptează un regulament existent, care este el însuşi bazat pe articolul 95 din Tratatul CE, la Regulamentul propus privind clasificarea, etichetarea şi ambalarea substanţelor şi amestecurilor.

Subsidiaritate şi proporţionalitate

Subsidiaritate

Un regulament existent în domeniul detergenţilor conţine deja dispoziţii juridice de fond. Regulamentul propus va modifica regulamentul existent în vederea adaptării acestuia la regulile de clasificare enunţate în propunerea de Regulament privind clasificarea, etichetarea şi ambalarea substanţelor şi amestecurilor. Aceste modificări trebuie să fie identice în toate statele membre şi, prin urmare, trebuie să fie reglementate la nivel comunitar.

Proporţionalitate

Criteriile pentru clasificarea substanţelor şi amestecurilor ca periculoase şi regulile privind etichetarea şi ambalarea substanţelor şi amestecurilor periculoase sunt enunţate în propunerea de Regulament privind clasificarea, etichetarea şi ambalarea substanţelor şi amestecurilor. În vederea asigurării certitudinii juridice şi a clarităţii obligaţiilor pentru operatorii vizaţi, dispoziţiile Regulamentului (CE) nr. 648/2004 trebuie să fie modificate, pentru ca acestea să reflecte noua situaţie. Această modificare este cu atât mai importantă cu cât regulamentele se aplică direct în statele membre, iar operatorii nu trebuie să aibă nicio îndoială în ceea ce priveşte obligaţiile pe care trebuie să le îndeplinească.

În consecinţă, prezenta propunere de regulament este proporţională.

Alegerea instrumentului juridic

Alegerea unui regulament este justificată, deoarece acesta modifică un regulament existent.

PREZENTAREA PROPUNERII

Prezenta propunere de regulament modifică un regulament existent, adaptându-l la dispoziţiile propunerii de Regulament privind clasificarea, etichetarea şi ambalarea substanţelor şi amestecurilor care va abroga şi va înlocui Directivele 67/548/CEE şi 1999/45/CE.

1. MOTIVE şI OBIECTIVE

Obiectivul prezentului regulament este de a reflecta introducerea unui nou Regulament privind clasificarea, etichetarea şi ambalarea substanţelor şi amestecurilor, precum şi a unei noi terminologii pentru un regulament care se referă la clasificarea substanţelor şi a amestecurilor. Termenul „amestec” este introdus pentru a înlocui termenul „preparat”, în conformitate cu propunerea privind clasificarea şi etichetarea substanţelor şi amestecurilor.

2. DISPOZIţII DETALIATE

Articolul 1 introduce modificările cerute la Regulamentul (CE) nr. 648/2004, în conformitate cu concluziile analizei efectelor potenţiale ale propunerii de Regulament privind clasificarea, etichetarea şi ambalarea substanţelor şi amestecurilor asupra legislaţiei în aval a UE şi a obiectivelor evocate în secţiunea anterioară. În măsura în care Regulamentul (CE) nr. 648/2004 se referă în mod general la Directivele 67/548/CEE şi 1999/45/CE, care vor fi abrogate de către Regulamentul privind clasificarea, etichetarea şi ambalarea substanţelor şi amestecurilor, acesta trebuie să fie actualizat, pentru a putea face referire la regulamentul respectiv.

Etalarea în timp a datelor de intrare în vigoare a modificărilor este conformă cu intrarea în vigoare progresivă a propunerii de regulament menţionate anterior.

2007/0213 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

de modificare a Regulamentului (CE) nr. 648/2004 în vederea adaptării acestuia la Regulamentul (CE) nr. … privind clasificarea, etichetarea şi ambalarea substanţelor şi amestecurilor şi de modificare a Directivei 67/548/CEE şi a Regulamentului (CE) nr. 1907/2006

(Text cu relevanţă pentru SEE)

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 95,

având în vedere propunerea Comisiei[4],

având în vedere avizul Comitetului Economic şi Social European[5],

hotărând în conformitate cu procedura stabilită la articolul 251 din tratat[6],

întrucât:

(1) Regulamentul (CE) nr. … al Parlamentului European şi al Consiliului privind clasificarea, etichetarea şi ambalarea substanţelor şi amestecurilor şi de modificare a Directivei 67/548/CEE şi a Regulamentului (CE) nr. 1907/2006[7] prevede armonizarea clasificării şi a etichetării substanţelor şi amestecurilor în cadrul Comunităţii. Regulamentul respectiv va înlocui Directiva 67/548/CEE a Consiliului din 27 iunie 1967 privind apropierea actelor cu putere de lege şi a actelor administrative referitoare la clasificarea, ambalarea şi etichetarea substanţelor periculoase[8], precum şi Directiva 1999/45/CE a Parlamentului European şi a Consiliului din 31 mai 1999 privind apropierea actelor cu putere de lege şi a actelor administrative ale statelor membre referitoare la clasificarea, ambalarea şi etichetarea preparatelor periculoase[9].

(2) Regulamentul (CE) nr. … se bazează pe experienţa Directivelor 67/548/CEE şi 1999/45/CE şi include criteriile de clasificare şi etichetare a substanţelor şi amestecurilor prevăzute de către Sistemul global armonizat de clasificare şi etichetare a chimicalelor (GHS) care a fost adoptat la nivel internaţional, în cadrul structurilor Naţiunilor Unite.

(3) Anumite dispoziţii privind clasificarea şi etichetarea enunţate în Directivele 67/548/CEE şi 1999/45/CE servesc, de asemenea, aplicării altor acte legislative comunitare, precum Regulamentul (CE) nr. 648/2004 al Parlamentului European şi al Consiliului din 31 martie 2004 privind detergenţii[10].

(4) O analiză a efectelor potenţiale pe care le-ar avea înlocuirea Directivelor 67/548/CEE şi 1999/45/CE şi introducerea criteriilor GHS a dus la concluzia că, prin adaptarea referinţelor la directivele respective în Regulamentul (CE) nr. 648/2004, domeniul de aplicare al acestui act ar trebui să fie menţinut.

(5) Trecerea de la criteriile de clasificare enunţate în Directivele 67/548/CEE şi 1999/45/CE va fi încheiată în întregime la 1 iunie 2015. Producătorii de detergenţi sunt producătorii, importatorii sau utilizatorii în aval, în sensul Regulamentului (CE) nr. … şi trebuie, în cadrul acestui regulament, să aibă posibilitatea să se adapteze acestei tranziţii într-un interval de timp similar celui prevăzut de Regulamentul (CE) nr. …

(6) Regulamentul (CE) nr. 648/2004 al Consiliului trebuie modificat în consecinţă.

ADOPTĂ PREZENTUL REGULAMENT:

Articolul 1 Modificarea Regulamentului (CE) nr. 648/2004

Regulamentul (CE) nr. 648/2004 se modifică după cum urmează:

(1) cuvântul „preparat” sau „preparate” în sensul articolului 3 alineatul (2) din Regulamentul (CE) 1907/2006 al Parlamentului European şi al Consiliului[11], în versiunea sa din 30 decembrie 2006, se înlocuieşte cu cuvântul „amestec” sau respectiv „amestecuri” în tot textul.

(2) la alineatul (1) din articolul 9, teza introductivă se înlocuieşte cu următorul text:

„Fără a aduce atingere articolului 45 din Regulamentul (CE) nr. … al Parlamentului European şi al Consiliului*, producătorii care introduc pe piaţă substanţele şi/sau amestecurile care intră sub incidenţa prezentului regulament pun la dispoziţia autorităţilor competente ale statelor membre următoarele:;

_________________________________________________________________ * JO L …”

(3) în articolul 11, alineatul (1) se înlocuieşte cu următorul text:

“1. Alineatele (2) – (6) nu aduc atingere dispoziţiilor privind clasificarea, etichetarea şi ambalarea substanţelor şi amestecurilor din Regulamentul (CE) nr. …”.

Articolul 2 Intrarea în vigoare şi aplicarea

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .

Punctele (2) şi (3) din articolul 1 se aplică de la 1 iunie 2015.

Prezentul regulament este obligatoriu în toate elementele sale şi se aplică direct în toate statele membre.

Adoptat la Bruxelles, […]

Pentru Parlamentul European Pentru Consiliu

Preşedintele Preşedintele

FIŞĂ FINANCIARĂ LEGISLATIVĂ

Domeniul(iile): 02 - ÎNTREPRINDERI Activit(ate/ăţi): 04 - OBŢINEREA DE BENEFICII DE PE PIAŢA INTERNĂ |

TITLUL ACţIUNII: PROPUNERE PRIVIND UN SISTEM GLOBAL ARMONIZAT PENTRU CLASIFICAREA ŞI ETICHETAREA PRODUSELOR CHIMICE |

1. PARTEA 1: LINII BUGETARE

1.1. Linii bugetare (linii operaţionale şi liniile aferente de asistenţă tehnică şi administrativă (ex- liniile B.A)) inclusiv capitolele:

Nu este cazul.

1.2. Durata acţiunii şi a impactului financiar:

Nu se aplică

Din motivele prezentate în secţiunea 3.1 din prezentul document, nu există costuri suplimentare directe aferente acestei propuneri legislative la bugetul comunitar.

Costurile aferente activităţilor desfăşurate în colaborare cu comitetele tehnice necesare pentru această legislaţie vor fi suportate de Agenţia Europeană pentru Produse Chimice (linie bugetară 02 03 03) şi vor fi stabilite în baza propunerii Comisiei COM (2003) 644.

Cu toate acestea, costurile nu vor fi diferite de costurile aferente gestionării legislaţiei existente privind clasificarea şi etichetarea substanţelor şi preparatelor. Prezentul regulament înlocuieşte două acte legislative[12] fără costuri suplimentare la bugetul comunitar.

1.3. Caracteristici bugetare (adăugaţi linii dacă este necesar)

Linia bugetară | Tip de cheltuieli | Nouă | Participarea AELS | Participarea ţărilor candidate | Rubrica perspectiva financiară |

Nu se aplică |

2. PARTEA 2: SUMARUL RESURSELOR

2.1. Resurse financiare

2.1.1. Sinteza creditelor de angajament (CA) şi a creditelor de plată (CP)

milioane de euro (cu 3 zecimale)

Natura cheltuielilor | Secţiunea nr. | Anul n | n + 1 | n + 2 | n + 3 | n + 4 | n + 5 şi ulterior | Total |

Cheltuieli operaţionale |

Credite de angajament (CA) | 6.1 | a | Nu se aplică |

Credite de plată (CP) | b |

Cheltuieli administrative incluse în suma de referinţă |

Asistenţă tehnică şi administrativă (CND) | 6.2.4 | c | Nu se aplică |

SUMA TOTALĂ DE REFERINŢĂ |

Credite de angajament | a+c | Nu se aplică |

Credite de plată | b+c |

Cheltuieli administrative care nu sunt incluse în suma de referinţă |

Resurse umane şi cheltuieli conexe (CND) | 6.2.5 | d | 0.351 | 0.351 | 0.351 | 0.351 | 0.351 | 0.351 | 2.106 |

Cheltuieli administrative, altele decât resurse umane şi costuri conexe, care nu sunt incluse în suma de referinţă (CND) | 6.2.6 | e | -- | -- | -- | -- | -- | -- | -- |

Totalul indicativ al costului acţiunii

TOTAL CA, inclusiv costul resurselor umane | a+c+d+e | 0.351 | 0.351 | 0.351 | 0.351 | 0.351 | 0.351 | 2.106 |

TOTAL PA, inclusiv costul resurselor umane | b+c+d+e | -- | -- | -- | -- | -- | -- | -- |

Detalii privind cofinanţarea

În cazul în care propunerea necesită cofinanţare din partea statelor membre sau a altor organisme (vă rugăm specificaţi care sunt acestea), o estimare a nivelului acestei cofinanţări trebuie prezentată în tabelul de mai jos (se pot insera linii suplimentare dacă sunt prevăzute organisme diferite pentru asigurarea cofinanţării):

milioane de euro (cu 3 zecimale)

Organism cofinanţator | Anul n | n + 1 | n + 2 | n + 3 | n + 4 | n + 5 şi ulterior | Total |

f |

TOTAL CA cu cofinanţare | a+c+d+e+f | Nu se aplică |

2.1.2. Compatibilitatea cu programarea financiară

X Propunerea este compatibilă cu programarea financiară existentă.

( Propunerea necesită reprogramarea rubricii corespunzătoare din perspectiva financiară.

( Propunerea poate necesita aplicarea dispoziţiilor Acordului interinstituţional (respectiv instrumentul de flexibilitate sau revizuirea perspectivei financiare).

2.1.3. Incidenţa financiară asupra veniturilor

X Propunerea nu are impact financiar asupra veniturilor.

( Propunerea are impact financiar – efectul asupra veniturilor este următorul:

milioane de euro (cu o zecimală)

Anterior acţiunii [Anul n-1] | Situaţia după acţiune |

b) Modificări ale veniturilor | ( |

(Vă rugăm descrieţi fiecare linie bugetară de venituri în cauză, adăugând un număr corespunzător de rânduri în tabel în cazul în care efectul se exercită asupra mai multor linii bugetare.)

2.2. Resursele umane în echivalent normă întreagă (ENI) (inclusiv funcţionari, personal temporar şi extern) – a se vedea detaliile de la punctul 6.2.1.

Necesar anual | Anul n | n + 1 | n + 2 | n + 3 | n + 4 | n + 5 şi ulterior |

Totalul efectivelor de resurse umane | 3 | 3 | 3 | 3 | 3 | 3 |

Necesarul pentru resurse umane şi administrative va fi acoperit din alocaţia acordată direcţiilor generale executive (co-responsabilitate a DG Întreprinderi şi Industrie şi DG Mediu) în cadrul procedurii de alocare anuală.

3. PARTEA 3: CARACTERISTICI şI OBIECTIVE

Detaliile privind contextul propunerii trebuie menţionate în expunerea de motive. Această secţiune din fişa financiară legislativă trebuie să cuprindă următoarele informaţii specifice suplimentare:

3.1. Realizare necesară pe termen scurt sau lung

Conform explicaţiilor de la secţiunea 3.2 de mai jos, prezenta propunere înlocuieşte legislaţia existentă, având aproximativ acelaşi domeniu de aplicare.

DG Mediu este responsabilă pentru legislaţia în vigoare privind clasificarea substanţelor periculoase, gestionată în cea mai mare parte de Biroul european pentru substanţe chimice (BESC) din Ispra în cadrul unui acord special cu DG Mediu; DG Întreprinderi şi Industrie are responsabilitatea de a gestiona legislaţia în vigoare privind preparatele periculoase. În timp ce BESC conduce majoritatea comitetelor tehnice complexe responsabile cu munca pregătitoare, responsabilitatea Comisiei este de a obţine recomandările din partea comitetelor tehnice şi de a gestiona procedura de comitologie aferentă. În acest scop, Comisia detaşează personal pentru DG Mediu şi DG Întreprinderi şi Industrie.

În conformitate cu noua propunere, activitatea desfăşurată de comitetele tehnice va fi transferată de la BESC la noua Agenţie Europeană pentru Produse Chimice din Helsinki. Avizele pe care le vor emite comitetele agenţiei vor fi înaintate Comisiei care va gestiona apoi procedura de comitologie aferentă.

Se estimează că cerinţele privind resursele umane la nivelul Comisiei nu se vor modifica odată cu introducerea noii legislaţii. Prin urmare, prezenta propunere legislativă nu implică cerinţe suplimentare privind resursele (comparativ cu legislaţia existentă).

3.2. Valoarea adăugată a implicării comunitare, compatibilitatea propunerii cu alte instrumente financiare şi eventuala sinergie

În prezent, un număr mare de sisteme diferite de clasificare şi etichetare pentru produsele chimice (substanţe şi preparate, termenul GHS: amestecuri) este în vigoare în diverse jurisdicţii în întreaga lume (de exemplu Uniunea Europeană, SUA, Canada, Japonia, China, Coreea, Australia). În consecinţă, sistemele de clasificare şi etichetare sunt diferite, precum şi informaţiile rezultate privind sănătatea şi siguranţa pentru acelaşi tip de substanţe şi amestecuri provenind din ţări diferite.

În 1992, Conferinţa ONU privind mediul şi dezvoltarea (UNCED), care a avut loc la Rio de Janeiro, a identificat armonizarea sistemelor de clasificare şi etichetare pentru produsele chimice ca fiind unul dintre programele sale de acţiune.

În urma acestei conferinţe, a fost dezvoltat un nou sistem în colaborare cu diverse organisme internaţionale. Statele membre UE, Comisia şi părţile interesate s-au implicat în mod deosebit în această activitate de dezvoltare.

În luna decembrie 2002, acest nou sistem, Sistemul global armonizat de clasificare şi etichetare a chimicalelor (GHS), a fost agreat de Comisia de experţi a ONU privind transportul mărfurilor periculoase şi Sistemul global armonizat de clasificare şi etichetare a chimicalelor (CETDG/GHS) din Geneva. Sistemul GHS a fost apoi adoptat în mod formal de Ecosoc al ONU[14] în luna iulie 2003 şi a devenit disponibil pentru a fi pus în aplicare.

În ciuda caracterului neobligatoriu al acordului, noul sistem GHS este un standard internaţional de facto . Pe lângă participarea la activitatea de dezvoltare a sistemului GHS la nivelul ONU, Comisia a anunţat cu mai multe ocazii obiectivul său de punere în aplicare a sistemului GHS în legislaţia comunitară. La data de 29 octombrie 2003, Comisia a precizat în expunerea de motive referitoare la modificările Directivei 67/548/CE, adoptată simultan cu propunerea REACH, că:

„intenţia Comisiei este de a propune includerea sistemului GHS agreat pe plan internaţional în dreptul comunitar cât mai curând posibil”

şi, mai specific, următoarele:

„Comisia va înainta propunerile necesare pentru adoptarea acestuia în acelaşi timp cu adoptarea finală a legislaţiei REACH”.

Prezenta propunere va înlocui două directive europene existente[15] şi va include peste 10 modificări şi 30 de adaptări la progresul tehnic. Având în vedere că acest domeniu a făcut deja obiectul legislaţiei la nivel european şi că are legătură cu introducerea unui standard internaţional, având ca obiectiv obţinerea unui nivel înalt de armonizare, implicarea comunitară este justificată.

3.3. Obiective, rezultate estimate şi indicatori adiacenţi ai propunerii în cadrul gestiunii pe activităţi (GPA)

Obiectivul propunerii este nu numai de a contribui la armonizarea pieţei interne, ci şi de a asigura o protecţie mai bună a sănătăţii umane şi a mediului înconjurător şi, în acelaşi timp, de a promova o dezvoltare durabilă şi de a facilita comerţul internaţional.

În acest context, trebuie menţionat faptul că situaţia actuală, adică existenţa unor descrieri diferite privind pericolele pentru aceeaşi substanţă, nu contribuie la protejarea sănătăţii umane şi nu facilitează comerţul internaţional, deoarece industria trebuie să aplice etichete diferite pentru aceeaşi substanţă în funcţie de regiunea în care se exportă produsul.

Referitor la rezultatele preconizate ale propunerii, a se vedea raportul final privind evaluarea impactului acestei propuneri, care a utilizat în mare măsură studiile detaliate ale RPA şi London Economics şi, de asemenea, răspunsurile la consultarea cu părţile interesate. În special, răspunsurile societăţilor privind costurile au determinat eforturi suplimentare de cuantificare a elementelor de cost importante. Analiza globală demonstrează necesitatea verificării permanente a cheltuielilor de punere în aplicare pentru ca GHS să producă beneficii nete în viitorul apropiat. În acest sens, este necesară o perioadă de tranziţie cu o durată corespunzătoare, în cazul substanţelor de trei ani, în vederea alinierii cu termenul limită pentru inventarul privind clasificarea şi etichetarea, iar în cazul amestecurilor de aproximativ 4,5 ani, în vederea evitării costurilor şi riscurilor blocajelor semnificative ale producţiei aferente perioadelor prea scurte sau prea lungi.

Toate studiile suplimentare privind stabilirea unui scenariu de bază sau definirea indicatorilor pentru evaluarea impactului legislaţiei propuse sunt considerate ca nefiind proporţionale şi, prin urmare, nu sunt realizate. Motivele pentru care aceste studii sunt considerate neproporţionale sunt următoarele:

- Prezenta propunere legislativă se referă la punerea în aplicare a unui acord internaţional. Chiar şi o evaluare ex-ante negativă nu ar determina Comisia să nu înainteze o astfel de propunere legislativă, întrucât nu există alte opţiuni de politici.

- O evaluare ex-post negativă nu ar determina Comisia să se retragă din angajamentul luat de a pune în aplicare sistemul de clasificare şi etichetare agreat pe plan internaţional.

3.4. Metode de punere în aplicare (indicative)

Indicaţi mai jos metoda (metodele) aleasă (alese) pentru punerea în aplicare a măsurii.

X Gestiune centralizată

X Direct de către Comisie (în colaborare cu Agenţia Europeană pentru Produse Chimice, a se vedea mai jos)

ٱ Indirect, prin delegare către:

ٱ Agenţiile executive

X Organismele înfiinţate de către Comunităţi conform celor specificate la articolul 185 din Regulamentul Financiar (Agenţia Europeană pentru Produse Chimice va fi înfiinţată în baza propunerii Comisiei COM (2003) 644)

ٱ Organismele din sectorul public/organismele din domeniul serviciilor publice

ٱ Gestiune comună sau descentralizată

ٱ Cu statele membre

ٱ Cu ţări terţe

ٱ Gestiune comună cu organizaţii internaţionale (a se preciza)

Observaţii:

4. PARTEA 4: MONITORIZAREA şI EVALUAREA

4.1. Sistemul de monitorizare

Serviciile Comisiei vor alinia activităţile de monitorizare şi evaluare privind regulamentul cu eforturile corespunzătoare la nivelul ONU şi cu cele ale REACH.

UNITAR şi OCDE vor analiza în ce măsură sunt convergente sistemele de clasificare şi etichetare la nivel mondial, astfel cum au fost stabilite prin GHS, în primul rând pentru a stabili dacă beneficiile preconizate ale armonizării sunt atinse şi pentru a identifica următoarele etape adecvate în vederea unor cerinţe de clasificare şi etichetare mai uniforme. Pentru această analiză, serviciile Comisiei vor furniza expertiza bazată pe clasificările GHS, astfel cum sunt înregistrate în inventarul REACH de clasificare şi etichetare.

4.2. Evaluare

4.2.1. Evaluare ex-ante

Pe baza raporturilor cincinale ale statelor membre (în conformitate cu articolul 46 din regulament), Comisia va evalua în ce măsură se aplică corect regulamentul şi dacă apar dificultăţi de aplicare.

Prima evaluare (după cinci ani) va pune accentul pe tranziţia clasificărilor de substanţe spre GHS, luând în considerare tranziţia în desfăşurare a clasificărilor de amestecuri şi furnizând informaţii analizei REACH prevăzute la un interval de şapte ani de la data intrării în vigoare.

A doua evaluare (după zece ani) va acoperi întreaga perioadă de tranziţie. Ambele evaluări pot utiliza probe/eşantioane de chimicale cu clasificările „vechi” şi „noi” pentru a verifica dacă domeniul de aplicare a înregistrat vreo schimbare semnificativă a domeniului de aplicare şi pentru a evalua (schimbările în) calitatea clasificărilor şi etichetării.

4.2.2. Măsuri luate ca urmare a unei evaluări intermediare/ex post (concluzii din experienţe similare anterioare)

Nu este cazul.

4.2.3. Condiţiile şi frecvenţa evaluărilor viitoare

A se vedea 4.2.1

5. PARTEA 5: MăSURI ANTIFRAUDă

Deoarece prezenta propunere nu se implică în gestionarea resurselor financiare, prezenta secţiune nu se aplică.

6. PARTEA 6: DETALII PRIVIND RESURSELE

6.1. Obiectivele propunerii în termeni de costuri

Credite de angajament în milioane de euro (cu 3 zecimale)

- Realizarea 1 |

- Realizarea 2 |

Acţiunea 2 |

- Realizarea 1 |

Sub-total obiectivul 1 |

OBIECTIV OPERAŢIONAL nr. 2 |

Acţiunea 1 |

- Realizarea 1 |

Sub-total obiectivul 2 |

OBIECTIV OPERAŢIONAL nr. 2 |

Sub-total obiectivul n |

COST TOTAL |

6.2. Cheltuieli administrative

6.2.1. Numărul şi tipul de resurse umane

Tipuri de posturi | Personal care urmează să fie alocat pentru gestionarea acţiunii prin utilizarea resurselor existente şi/sau suplimentare (număr de posturi/ENI) |

Anul n | Anul n+1 | Anul n+2 | Anul n+3 | Anul n+4 | Anul n+5 |

Funcţionari sau agenţi temporari[17] (XX 01 01) | A*/AD | 3* | 3* | 3* | 3* | 3* | 3* |

B*, C*/AST | Nu se aplică |

Personal finanţat[18] prin articolul XX 01 02 |

Alte tipuri de personal[19] finanţat prin articolul XX 01 04/05 |

TOTAL | 3 | 3 | 3 | 3 | 3 | 3 |

* În prezent, o persoană din cadrul DG Mediu şi două persoane din cadrul DG Întreprinderi şi Industrie

6.2.2. Descrierea sarcinilor determinate de acţiune

În conformitate cu noua legislaţie, avizele privind clasificarea şi etichetarea formulată de către comitetele agenţiei vor fi înaintate Comisiei. Comisia va avea sarcina de a administra activitatea de comitologie aferentă.

În plus, Comisia va continua să participe la activitatea evolutivă privind sistemul GHS desfăşurată la nivelul Naţiunilor Unite.

6.2.3. Originea resurselor umane (statutare)

( Posturi alocate în prezent pentru gestionarea programului şi care vor fi înlocuite sau extinse

( Posturi pre-alocate în cadrul exerciţiului SPA/PPB pentru anul n

( Posturi de solicitat în cadrul următoarei proceduri SPA/PPB

X Posturi care vor fi redistribuite utilizându-se resursele existente în cadrul serviciului de gestionare (reorganizare internă)

( Posturi necesare pentru anul n, deşi nu au fost prevăzute în exerciţiul SPA/PPB pentru anul în cauză

6.2.4. Alte cheltuieli administrative incluse în suma de referinţă (XX 01 04/05 - Cheltuieli de gestiune administrativă)

milioane de euro (cu 3 zecimale)

Linia bugetară (numărul şi titlul) | Anul n | Anul n+1 | Anul n+2 | Anul n+3 | Anul n+4 | Anul n+5 şi ulterior | TOTAL |

Altă asistenţă tehnică şi administrativă |

- intra muros |

- extra muros |

Total asistenţă tehnică şi administrativă |

6.2.5. Costul resurselor umane şi costuri conexe neincluse în suma de referinţă

milioane de euro (cu 3 zecimale)

Tipul de resurse umane | Anul n | Anul n+1 | Anul n+2 | Anul n+3 | Anul n+4 | Anul n+5 şi ulterior |

Funcţionari şi agenţi temporari (XX 01 01) | 0.351 | 0.351 | 0.351 | 0.351 | 0.351 | 0.351 |

Personal finanţat conform articolului XX 01 02 (personal auxiliar, END, agenţi contractuali, etc.) (a se indica linia bugetară) | -- | -- | -- | -- | -- | -- |

Costul total al resurselor umane şi costuri conexe (care NU sunt incluse în suma de referinţă) | 0.351 | 0.351 | 0.351 | 0.351 | 0.351 | 0.351 |

Calcul – Funcţionari şi agenţi temporari Se face trimitere la punctul 6.2.1, dacă este cazul. Se presupune că acest cost mediu pentru un funcţionar AD sau angajat temporar este de 117 000 € pe an. |

Calcul - Personal finanţat conform articolului XX 01 02 Se face trimitere la punctul 6.2.1, dacă este cazul. |

6.2.6 Alte cheltuieli administrative care nu sunt incluse în suma de referinţă milioane de euro (cu 3 zecimale) |

Anul n | Anul n+1 | Anul n+2 | Anul n+3 | Anul n+4 | Anul n+5 şi ulterior | TOTAL |

XX 01 02 11 01 – Misiuni | Nu se aplică |

XX 01 02 11 02 – Reuniuni şi conferinţe |

XX 01 02 11 03 – Comitete* |

XX 01 02 11 04 – Studii şi consultări |

XX 01 02 11 05 – Sisteme de informaţii |

2. Totalul celorlalte cheltuieli de gestiune (XX 01 02 11) |

3. Alte cheltuieli de natură administrativă (a se preciza, indicând linia bugetară) |

Total cheltuieli administrative, altele decât cele pentru resurse umane şi costuri conexe (care NU sunt incluse în suma de referinţă) |

* Comitetele tehnice necesare pentru prezenta propunere legislativă sunt comitetele stabilite la nivelul noii Agenţii Europene pentru Produse Chimice. Printre sarcinile acestora se numără activitatea de clasificare şi etichetare. Toate costurile pentru aceste comitete tehnice vor fi suportate din bugetul Agenţiei pentru Produse Chimice.

* Comitetul de comitologie necesar pentru administrarea noii legislaţii va fi cel mai probabil acelaşi comitet ca şi în cazul legislaţiei REACH. Prin urmare, nu vor exista costuri suplimentare pentru activitatea comitetului.

* Necesarul pentru resurse umane şi administrative va fi acoperit din alocaţia acordată direcţiilor generale executive (co-responsabilitate a DG Întreprinderi şi Industrie şi DG Mediu) în cadrul procedurii de alocare anuală.

Calcul - Alte cheltuieli administrative care nu sunt incluse în suma de referinţă |

[1] COM(2007) 355 final.

[2] ECBI/03/02: Grup de lucru privind clasificarea şi ambalarea, instituit de către Cartea albă: sinteză a recomandărilor grupului tehnic de lucru cu privire la sarcinile 1 şi 2.

[3] Raport final: Asistenţă tehnică acordată Comisiei cu privire la punerea în aplicare a GHS. Institutul Ökopol pentru strategii privind mediul, iulie 2004.

Raport de proiect final: Suport tehnic pentru pregătirea anexelor pentru proiectul legislativ de punere în aplicare a Sistemului global armonizat de clasificare şi etichetare a chimicalelor (GHS). Milieu Environmental Law & Policy, ianuarie 2006.

[4] JO C

[5] JO C

[6] JO C

[7] JO L

[8] JO L 196, 16.8.1967, p. 1. Directivă, astfel cum a fost modificată ultima dată prin Directiva 2006/121/CE (JO L 396, 30.12.2006, p. 850).

[9] JO L 200, 30.7.1999, p. 1. Directivă, astfel cum a fost modificată ultima dată prin Regulamentul (CE) nr. 1907/2006 (JO L 396, 30.12.2006, p. 1).

[10] JO L 104, 8.4.2004, p. 1. Regulament, astfel cum a fost modificat prin Regulamentul (CE) nr. 907/2006 al Comisiei (JO L 168, 21.6.2006, p. 5).

[11] JO L 396, 30.12.2006, p. 1.

[12] Directiva nr. 67/548/CEE a Consiliului privind clasificarea, ambalarea şi etichetarea substanţelor periculoase, astfel cum a fost modificată [JO 196, 16.8.1967, p.1] şi Directiva nr. 1999/45/CEE a Consiliului privind clasificarea, ambalarea şi etichetarea preparatelor periculoase, astfel cum a fost modificată [JO L 200, 30.7.1999, p.1]

[13] Se adaugă coloane suplimentare după caz, respectiv dacă durata acţiunii depăşeşte 6 ani.

[14] Comitetul Economic şi Social al Organizaţiei Naţiunilor Unite

[15] Directiva nr. 67/548/CEE a Consiliului privind clasificarea, ambalarea şi etichetarea substanţelor periculoase, astfel cum a fost modificată [JO 196, 16.8.1967, p.1] şi Directiva nr. 1999/45/CEE a Consiliului privind clasificarea, ambalarea şi etichetarea preparatelor periculoase, astfel cum a fost modificată [JO L 200, 30.7.1999, p.1]

[16] Astfel cum este descris în partea 5.3.

[17] Pentru care costurile NU sunt acoperite de suma de referinţă.

[18] Pentru care costurile NU sunt acoperite de suma de referinţă.

[19] Pentru care costurile sunt incluse în suma de referinţă.

[20] Este necesar să se menţioneze fişa financiară legislativă care se referă în mod specific la agenţia/agenţiile executivă(e) în cauză.